CELEX: 32006Q1219(01)
Language: fi
Date: 2006-06-26 00:00:00
Title: Europolin yhteisen valvontaviranomaisen päätös N:o 1/2006, tehty 26 päivänä kesäkuuta 2006 , työjärjestyksensä muuttamisesta

19.12.2006   
            
            
               FI
            
            
               Euroopan unionin virallinen lehti
            
            
               C 311/13
            
         
      EUROPOLIN YHTEISEN VALVONTAVIRANOMAISEN PÄÄTÖS N:o 1/2006,
   tehty 26 päivänä kesäkuuta 2006,
   työjärjestyksensä muuttamisesta
   (2006/C 311/04)
   YHTEINEN VALVONTAVIRANOMAINEN, joka
   ottaa huomioon yleissopimuksen Euroopan poliisiviraston perustamisesta (Europol-yleissopimus) (1),
   ottaa huomioon Europolin yhteisen valvontaviranomaisen 22 päivänä huhtikuuta 1999 antaman säädöksen työjärjestyksensä vahvistamisesta (2) ja erityisesti sen 32 artiklan,
   ja katsoo, että yhteisen valvontaviranomaisen työjärjestykseen olisi sisällytettävä yksityiskohtaiset säännöt yleisön mahdollisuudesta tutustua yhteisen valvontaviranomaisen asiakirjoihin,
   ON PÄÄTTÄNYT SEURAAVAA:
   1 artikla
   Yhteisen valvontaviranomaisen työjärjestystä muutetaan tämän artiklan säännösten mukaisesti.
   
               1)
            
            
               Korvataan 6 artiklan 4 kohta seuraavasti:
               ”4.   Yhteisen valvontaviranomaisen kokoukset eivät ole julkisia. Sen asiakirjat ovat kuitenkin yleisön saatavilla 6a artiklan mukaisesti.”
            
         
               2)
            
            
               Lisätään artikla seuraavasti:
               ”6a artikla
               Yleisön mahdollisuus tutustua asiakirjoihin
               1.   Jokaisella luonnollisella henkilöllä tai oikeushenkilöllä on oikeus tutustua yhteisen valvontaviranomaisen asiakirjoihin tässä artiklassa määriteltyjen periaatteiden, ehtojen ja rajoitusten mukaisesti.
               2.   Asiakirjat, jotka liittyvät yleissopimuksen 24 artiklan 7 kohdan mukaisesti perustetulle komitealle esitettäviin muutoksenhakuihin, muodostavat poikkeuksen tähän artiklaan.
               3.   Asiakirjat saatetaan yleisön saataville joko kirjallisen pyynnön perusteella tai suoraan sähköisessä muodossa, sanotun kuitenkaan rajoittamatta 4 ja 5 kohdan soveltamista.
               4.   Yhteinen valvontaviranomainen epää asiakirjan saatavuuden, jos epääminen on tarpeellista:
               
                           a)
                        
                        
                           turvallisuuden ja yleisen järjestyksen suojelemiseksi jäsenvaltioissa tai rikosten torjumiseksi,
                        
                     
                           b)
                        
                        
                           kolmansien osapuolten oikeuksien ja vapauksien suojelemiseksi,
                        
                     
                           c)
                        
                        
                           jotta Europol voisi suorittaa tehtävänsä asianmukaisesti,
                        
                     
                           d)
                        
                        
                           jotta yhteinen valvontaviranomainen voisi suorittaa tehtävänsä asianmukaisesti,
                        
                     jotka ovat syitä, joita pyynnön esittäjän etu ei voi syrjäyttää.
               5.   Jos kyse on asiakirjasta, jonka yhteinen valvontaviranomainen on saanut kolmannelta osapuolelta tai jossa on tätä koskevaa tietoa, yhteinen valvontaviranomainen kuulee tätä arvioidakseen, voidaanko soveltaa 4 kohdan mukaista poikkeusta, paitsi jos on selvää, että asiakirja on luovutettava tai sitä ei saa luovuttaa. Europolilta saatujen asiakirjojen julkisuutta koskevat myös yleissopimuksen 31 artiklan 1 kohdassa tarkoitetut salassapitosuojaa koskevat säännöt.
               6.   Jos poikkeukset koskevat vain pyydetyn asiakirjan osaa, asiakirjan muut osat luovutetaan.
               7.   Pyynnöt asiakirjaan tutustumista varten on tehtävä mitä tahansa kirjallista muotoa, myös sähköistä, käyttäen, jollain Euroopan unionin toimielimien virallisella kielellä ja riittävän täsmällisesti, jotta asiakirja on yhteisen valvontaviranomaisen tunnistettavissa. Pyynnön esittäjä ei ole velvollinen perustelemaan pyyntöä.
               8.   Jos pyyntö ei ole riittävän täsmällinen, yhteinen valvontaviranomainen pyytää pyynnön esittäjää selventämään pyyntöä ja avustaa pyynnön esittäjää sen tekemisessä.
               9.   Jos pyyntö koskee erittäin pitkää asiakirjaa tai erittäin suurta määrää asiakirjoja, yhteinen valvontaviranomainen voi keskustella epävirallisesti pyynnön esittäjän kanssa kohtuullisen ratkaisun löytämiseksi.
               10.   Yhteinen valvontaviranomainen antaa kansalaisille tietoa ja apua sen osalta, miten pyyntö asiakirjoihin tutustumista varten on tehtävä ja minne sen voi tehdä.
               11.   Yhteinen valvontaviranomainen kirjaa viipymättä tiedot asiakirjaan tutustumista koskevan pyynnön vastaanottamisesta ja ilmoittaa siitä pyynnön esittäjälle. Kahdenkymmenen työpäivän kuluessa pyynnön vastaanottamisen kirjaamisesta yhteisen valvontaviranomaisen puheenjohtajan on joko annettava mahdollisuus tutustua pyydettyyn asiakirjaan ja annettava tähän mahdollisuus 14 kohdan mukaisesti tässä määräajassa tai vastattava kirjallisesti ja perusteltava pyynnön epääminen kokonaan tai osittain sekä ilmoitettava pyynnön esittäjälle tämän oikeudesta tehdä uudistettu pyyntö 13 kohdan mukaisesti.
               12.   Poikkeuksellisissa tapauksissa — esimerkiksi silloin, kun pyyntö liittyy erittäin laajaan asiakirjaan tai kun on kuultava kolmatta osapuolta — 11 kohdassa säädettyä määräaikaa voidaan pidentää 20 työpäivällä edellyttäen, että pyynnön esittäjälle ilmoitetaan asiasta ennakolta ja että perustellaan pidennys yksityiskohtaisesti.
               13.   Pyynnön esittäjä voi 20 työpäivän kuluessa yhteisen valvontaviranomaisen osittain tai kokonaan epäävän vastauksen vastaanottamisesta tehdä uudistetun pyynnön ja pyytää yhteistä valvontaviranomaista tarkistamaan kantaansa.
               14.   Pyynnön esittäjä saa tutustua asiakirjoihin toivomuksensa mukaan joko itse paikalla tai siten, että hän saa niistä jäljennöksen, myös sähköisessä muodossa olevan, jos sellainen on saatavissa. Vähintään kahdenkymmenen A4-kokoisen sivun pituisten jäljennösten ottamisesta ja lähettämisestä aiheutuvat kulut voidaan periä pyynnön esittäjältä, mutta korvaus ei saa ylittää todellisia kopiointi- ja lähetyskuluja. Tietoihin tutustumisen itse paikalla, alle kahdenkymmenen A4-kokoisen sivun jäljentämisen ja tietoihin tutustumisen suoraan sähköisessä muodossa on oltava ilmaista.
               15.   Jos yhteinen valvontaviranomainen tai jokin muu toimielin on jo luovuttanut asiakirjan ja se on helposti pyynnön esittäjän saatavilla, yhteinen valvontaviranomainen voi täyttää velvollisuutensa ilmoittamalla pyynnön esittäjälle, miten hän voi saada asiakirjan.”.
            
         
               3)
            
            
               Korvataan 10 artiklan 2 kohta kohdilla seuraavasti:
               ”2.   Yhteisen valvontaviranomaisen toimintakertomus toimitetaan Euroopan parlamentin asianomaiselle komitealle samanaikaisesti kuin se lähetetään neuvostolle.
               3.   Yhteinen valvontaviranomainen julkaisee toimintakertomuksensa.”
            
         2 artikla
   Nämä muutokset työjärjestykseen tulevat voimaan sitä päivää seuraavana päivänä, jona neuvosto on hyväksynyt ne yleissopimuksen 24 artiklan 7 kohdan mukaisesti (3).
   
      Tehty Brysselissä 26 päivänä kesäkuuta 2006.
      
         
            Yhteisen valvontaviranomaisen puolesta
         
         
            Puheenjohtaja
         
         Emilio ACED FÉLEZ
         
      
   
   
      (1)  EYVL C 316, 27.11.1995, s. 1. Suomenkielinen oikaistu toisinto EYVL C 301, 30.9.1998, s. 9.
   
      (2)  EYVL C 149, 28.5.1999, s. 1.
   
      (3)  Neuvosto on hyväksynyt työjärjestyksen 4 päivänä joulukuuta 2006.